**Direktionen**

Den 7.maj 2020



**Til pårørende om besøg på Filadelfias sociale døgntilbud**

**Egebo, Brommeparken og Stormly**

Filadelfia har under hele Corona-epidemien tilstræbt at skærme bl.a. beboere på Egebo, Brommeparken og Stormly bedst muligt og i overensstemmelse med de centrale sundhedsmyndigheders retningslinier.  Dette gælder også besøgsforbuddet for pårørende.

Filadelfia har naturligvis forståelse for de pårørendes ønske om at aflægge deres kære besøg. Det vil vi gerne imødekomme, idet smittespredning fortsat skal undgås.

Pårørende gives derfor mulighed for at aflægge beboerne besøg under følgende sæt af spilleregler:

1. Besøg fra pårørende kan foregå udendørs eller i et egnet lokale med god ventilation og gode pladsforhold, anvist af ledelsen og i overensstemmelse med de gældende retningslinier for social distance. På Egebo og Brommeparken vil besøg fra pårørende typisk kunne finde sted udenfor på terrasser. På Stormly vil besøg fra pårørende for udvalgte beboeres vedkommende (bolig på 1. sal) kunne finde sted i et afgrænset område, hvor de øvrige beboere ikke har deres gang.
2. Besøget må fortsat *ikke* finde sted i beboerens lejlighed.
3. Øvrige forudsætninger for besøg:

* Pårørende skal være symptomfri for luftvejsinfektion og være én og samme gennemgående person
* Tidsfaktor 1 time pr. besøg
* Fysisk kontakt under besøg undgås – dvs. kys, kram eller anden berøring
* Der må ikke være kontakt mellem den besøgende og andre i området

Evt. besøg skal planlægges i dialog med forstander/souschef som sikrer tildeling af besøgstider og afstemning med de fornødne personaleressource.